**ORDENSREGLER PÅ CAMP SOLØRMARTN 2019**

Du plikter å sette deg inn i regler vedrørende brannvern, gass, el. tilkobling og andre sikkerhetsbestemmelser. Følg derfor oppslag og betjeningens anvisninger også når det gjelder plassering av telt, vogn og bobil på campingplassen.

Det tillates kun campingutstyr av normal type og størrelse. Egne innretninger som gjerde, plattform mv må ikke settes opp. Graving i bakken må ikke finne sted.

**Lavt støynivå om dagen og nattero mellom klokka 24.00 til 07.00.**
Bruk av enhver form for våpen og fyrverkeri er forbudt.

Noen typer spill og lek mellom telt, vogner og bobiler kan være farlig og sjenerende. Ta kontakt med betjeningen for informasjon om arealer for spill og lek.

Bilkjøring begrenses til et minimum, og må foretas i gangfart. Det er forbudt å bruke motorkjøretøy mellom klokka 23.00 og 07.00.

Bilvask er ikke tillatt.

Avfall legges på anvist sted. Likeså brannfarlig materiale.

Det må vises hensyn til andre gjester når det gjelder medbrakte kjæledyr. Hunder skal til enhver tid holdes i bånd og hundepose må brukes.

Salg av varer og tjenester er ikke tillatt uten betjeningens samtykke.

Gjester som viser usømmelighet eller forstyrrer ro og orden, kan vises bort, om nødvendig med politiets hjelp.

**Det er ikke tillatt å brenne bål på området.**

**AVREISE:**Dersom annet ikke er avtalt, skal campingtomten forlates ren og ryddig senest klokka 12.00 avreisedag.

**ANSVAR:**Camp Solørmart`n /Solørmart`n 2019 kan ikke påta seg ansvar for gjestenes eiendeler.
Skade som blir påført Camp Solørmart`n/Solørmart`n/Åsnes kommune eller andre gjester må dekkes etter gjeldende regler.